I Vest-Europa vokser saltmelde på mudrete strandenger ved havet. Arten er utbredt ved kysten i Frankrike, Belgia, Nederland, Storbritannia, Tyskland, Danmark, Sør-Sverige, Polen og Estland. I Sverige går arten langt nord i Bohuslän, men er likevel aldri funnet i Norge. Saltmelde er også funnet ved kilder med saltholdig vann i Sør-Tyskland. Videre finnes arten over et stort område fra Bulgaria og Romania østover på den store eurasiske steppen til foten av Altaj.